stanford-oval/wikipedia huggingface dataset:
האקדמית כנרת
קמפוס המכללה > הספרייה

בניין הספרייה ע"ש רוברט ויידל סקלאר נחנך בשנת 2010. הבניין, אשר חלונותיו צופים מקרוב על הכנרת, תוכנן ועוצב על ידי האדריכל גבי שורץ. על עבודה זו זכה שוורץ בפרס "אות העיצוב" לשנת 2011, בקטגוריית אדריכלות ואדריכלות נוף.
הספרייה בנויה מארבעה מפלסים על שטח של כ-3,000 מ"ר והיא מחזיקה כ-100,000 כותרים. הספרייה נותנת שרות לסטודנטים ולסגל האקדמי, וכן לתושבי האזור, וכוללת גם אגף של ספרי ילדים ונוער.
גרשון מן

| --- | --- |
אין תמונה חופשית
 לידה:  28 באפריל 1907
 פטירה:  17 ביולי 1994 (בגיל 87)
 מקום קבורה:  בית עלמין גני אסתר
 מספר צאצאים:  2
 
גרשון מן (מינקוב) (28 באפריל 1907 - 17 ביולי 1994) היה מנהל בנק הפועלים בראשון לציון, כיהן כראש עיריית ראשון לציון בשנים 1955–1956 והיה מנהל הארכיון ההיסטורי של ראשון לציון אשר היווה את הבסיס למוזיאון של העיר.
ביוגרפיה

גרשון מן (גוטמן מינקוב) נולד ליעקב ורשה מינקוב במינסק, האימפריה הרוסית (כיום בלארוס). בשנת 1925, מינקוב עלה לארץ ישראל וגר בגדרה למשך שלוש שנים, שם עבד בחקלאות. לאחר מכן, עבר לאזור השרון, שם התמנה לאחד ממפקדי ההגנה. בעקבות מאורעות תרפ"ט, גרשון הגיע לראשון לציון, תחילה כפועל ובהמשך כמנהל.
הוא השתתף כנציג במספר ועדות של מפא"י וההסתדרות. הוא כיהן כמזכיר מועצת הפועלים בראשון לציון, ובסוף 1938 נבחר למועצת ראשון לציון כנציג הפועלים. במועצה הוא היה חבר בוועדת החינוך, ועדת הספרייה ובמועצת המשמר האזרחי בראשון לציון.
מינקוב נמנה עם מייסדי "הפועל". הוא הקריא את מגילת הכינוס בכנס הרביעי של הפועל באפריל 1935, והיה מראשי המשלחת לאולימפיאדת הפועלים באנטוורפן בשנת 1937. לאחר האולימפיאדה הוא ביקר בפולין כשליח תנועת הפועל. הוא שב לארץ ישראל בתחילת אפריל 1938. בשנת 1977 היה בין מקבלי עיטור היובל של הפועל. בשנת 1984 קיבל את עיטור "לאיש לפועלו" של ההסתדרות.
כפעיל בארגון "ההגנה", וחבר מועצת ראשון לציון, נעצר על ידי הבריטים על חסימת הכניסה לפרדסים של עובדים שאינם מאורגנים בהסתדרות, ונכלא בכלא יפו. בעקבות שאילתה בפרלמנט הבריטי הוא שוחרר וגורש לקיבוץ דפנה. בשנת 1941, בזמן מלחמת העולם השנייה, התנדב מינקוב לחיל הרגלים של הצבא הבריטי. עם גמר המלחמה, שהה בשליחות הבריגדה היהודית במחנות, עם שארית הפליטה, באוסטריה ובגרמניה.
עם שובו לראשון לציון, ייסד את קואופרטיב "הכוח". בתקופת מלחמת השחרור גויס לסוכנות היהודית, למדור שארגן את השיירות לירושלים. לאחר המלחמה התמנה למנהל "קופת מלווה" שהפכה לבנק הפועלים וכיהן כמנהל הבנק במשך 23 שנים. בשנים 1955–1956, מינקוב כיהן כראש עיריית ראשון לציון. בתקופת כהונתו קרו הדברים הבאים:
סודר הביוב בשיכון המזרח.
נחפרה באר מיוחדת.
נבנתה בריכה להזרמת מים לכפר אריה.
נסתיימה בנייתו של המבנה החדש של הגימנסיה העירונית.
באוקטובר 1956 פרש נציג הפועל המזרחי מהקואליציה ועבר לתמוך בנציגי הימין, שהדיחו את מן מראשות העיר ובחרו במקומו את חנה לוין.
עם פרישתו לגמלאות, ביולי 1972, נתמנה על ידי ראש עיריית ראשון לציון באותה תקופה, חנניה גיבשטיין, למנהל הארכיון ההיסטורי של ראשון לציון, ארכיון שהיווה את הבסיס למוזיאון ההיסטורי. הוא פרש מתפקיד זה בשנת 1979. כאות תודה הוסב שם הארכיון על שמו.
משפחתו

למן אחים מיכאל, הלל ורפאל שעלו גם הם לארץ ישראל. בשנת 1934 עלו גם הוריו. לגרשון מן ולאשתו לאה (נפטרה ב-1976) נולדו 3 בנות: תמר סוברן, פרופסורית לבלשנות, ונעמה מן (רוטמן).
נפטר ב־1994 בגיל 87 ונקבר בבית העלמין גני אסתר שבראשון לציון.
הערות שוליים

1 2 3  גרשון מן (מיניקוב), באתר עריית ראשון לציון
↑  ארכיון עיריית ראשון לציון
1 2 3 4  אלבום המשפחות של עיריית ראשון לציון
↑  בראשון לציון, דבר, 20 במאי 1932
↑  הבחירות בראשון־לציון, הַבֹּקֶר, 29 בדצמבר 1938
↑  הרכב הועדות ליד מועצת ראשל"צ, הַבֹּקֶר, 10 במרץ 1939
↑  המשמר האזרחי בראשון לציון, הַבֹּקֶר, 4 במאי 1939
↑  כינוסי הפועל מ-1928 עד 1935, דבר, 1 באפריל 1969
↑  מועצת "הפועל", דבר, 21 ביוני 1935
↑  שליחים ל"החלוץ", דבר, 30 בנובמבר 1937
מביקוריו של ג. מינקוב, דבר, 12 בדצמבר 1937
↑  ג. מינקוב,'"`UNIQ--nowiki-00000007-QINU`"'הפועל בפולין, דבר, 6 ביוני 1938
↑  בין השבים, דבר, 3 באפריל 1938
↑  חודורוב קראוס וטבק יקבלו "עיטור היובל", דבר, 7 בינואר 1977
↑  מזכ"ל ההסתדרות קיסר - "עמית הפועל", מעריב, 21 במאי 1984
↑  הלוחמים לעבודה עברית מעלים זכרונות מכלא יפו, דבר, 11 במרץ 1970
↑  התגייס לצבא, דבר, 13 בינואר 1942
↑  גב' חנה לוין נבחרה לראש עירית ראשון לציון, הארץ, 23 באוקטובר 1956
↑  דני צדקוני,'"`UNIQ--nowiki-0000000F-QINU`"'המרכבה בלי סוסים, דבר, 20 באוגוסט 1974
↑  אריה ארד,'"`UNIQ--nowiki-00000011-QINU`"'ראשון בחולות, דבר, 7 בנובמבר 1975
↑  לתולדות העיר ראשון לציון, דבר, 20 בספטמבר 1979
↑  יעקב ורשה מינקוב, דבר, 5 ביולי 1934
↑  לאה מן (מינקוב), מעריב, 14 בנובמבר 1976
↑  מיטב הברכות להולדת הבת, דבר, 5 במאי 1955
רחוב "גרשון מן" בראשון לציון
דה פקטו

דֵּה פַקְטוֹ (בלטינית: De facto; בעברית: למעשה) הוא ביטוי לטיני שמשמעו "בפועל" או "למעשה" (בהמשך למשמעות המילה FACTO שפירושו 'לעשות'). משתמשים בו לרוב כדי להבדילו מדה יורה (שמשמעו "להלכה" או "לפי החוק", מלשון 'יוריס' – משפט בלטינית) כאשר מתייחסים לענייני חוק.
כאשר דנים בענייני משפט, "דה יורה" מציין את לשון החוק, בעוד "דה פקטו" מציין את המצב בפועל. הביטוי "דה פקטו" משמש גם כדי לציין מצבים בהם אין חוק או תקן רלוונטי, אולם ישנו נוהג קבוע ומקובל (גם אם אינו בהכרח אוניברסלי).
דוגמאות

בארצות הברית לא הייתה שפה רשמית, אולם אנגלית הייתה השפה הלאומית דה פקטו. אך ב-2 במרץ 2025 חתם נשיא ארה"ב דונלד טראמפ על צו ביצוע הקובע כי אנגלית היא השפה הרשמית במדינה ובכך אנגלית הפכה להיות השפה הלאומית בארצות הברית דה יורה.
רשות ההגבלים העסקיים פרסמה החלטה בדבר אי הכרזה על הבורסה לניירות ערך בתל אביב כעל מונופול, על אף שבשונה ממדינות אחרות, בישראל ניתן רישיון פעולה רק לבורסה, ובכך היא מהווה, דה פקטו, מונופול.
הערות שוליים

↑  לְמַעֲשֶׂה במילון דיפלומטיה (תשנ"ט), באתר האקדמיה ללשון העברית
↑  רשות ההגבלים העסקיים,'"`UNIQ--nowiki-00000001-QINU`"'החלטה בדבר אי הכרזה על הבורסה לניירות ערך כמונופול, ‏13.11.1994'"`UNIQ--nowiki-00000001-QINU`"'(ארכיון)
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
מאדי זיגלר

| --- | --- |

זיגלר בפתיחה של הסטודיו לריקוד של אבי לי מילר בסנטה מוניקה, קליפורניה, מאי 2015
 לידה:  30 בספטמבר 2002 (בת 22) פיטסבורג, פנסילבניה, ארצות הברית ארצות הברית
 שם לידה:  מדיסון ניקול זיגלר
 מדינה:  ארצות הברית
 תקופת הפעילות:  מ-2011
 עיסוק:  רקדנית • דוגמנית • שחקנית
 www.maddiestyle.com
 פרופיל ב-IMDb
מדיסון ניקול "מאדי" זיגלר (באנגלית: Madison Nicole "Maddie" Ziegler; נולדה ב-30 בספטמבר 2002) היא רקדנית, שחקנית ודוגמנית אמריקאית. היא התפרסמה כשהשתתפה בתוכנית המציאות "רקדניות קטנות", בין השנים 2011–2016, בזכות כיכובה בווידאו קליפים לשירים "Chandelier" ,"Big Girls Cry" ,"Cheap Thrills", "Elastic Heart", "Rainbow", ו-"The Greatest" של הזמרת סיה, והשתתפותה בקליפים של אחותה הצעירה, מקנזי זיגלר. זיגלר הופיעה בסרטים, תוכניות טלוויזיה, קונצרטים, פרסומות ועל שערי מגזינים.
ראשית חייה

זיגלר נולדה בפיטסבורג, פנסילבניה. הוריה הם מליסה זיגלר-גיסוני וקורט זיגלר, בעל חברת משכנתאות. הוריה התגרשו בשנת 2011 כאשר הייתה בת 9 בלבד. זיגלר החלה לקחת שיעורי בלט בגיל שנתיים, והצטרפה לסטודיו לריקוד של אֶבִּי לי מילר בגיל ארבע, שם התמחתה בסגנונות הריקוד סטפס, בלט, לירי, עכשווי, אקרו, מודרני, ג׳אז והיפ הופ. יש לה אחות צעירה ממנה, מקנזי זיגלר, זמרת ורקדנית אשר הופיעה איתה בתוכנית "רקדניות קטנות", שני אחים למחצה, גדולים ממנה, מהנישואים הקודמים של אביה, ועוד שני אחים חורגים גדולים מהנישואים הקודמים של אביה החורג גרג גיסוני, סגן נשיא בחברת החשמל "וסטינגהאוס".
זיגלר למדה בבית הספר היסודי סלואן אשר שוכן בעיר מוריסוויל, ליד העיר פיטסבורג אשר בפנסילבניה, עד גיל 13 אז עברה ללמוד במסגרת חינוך ביתי. זיגלר אמנם גדלה במוריסוויל, אך כנערה התחילה לעבוד ובילתה את מירב זמנה בלוס אנג'לס, קליפורניה.
פילמוגרפיה > קולנוע

| שנה | סרט | תפקיד | אחר |
| --- | --- | --- | --- |
| 2017 | הספר של הנרי (אנ') | כריסטינה סיקלמן |  |
| 2017 | לרקוד | קמיל | דיבוב |
| 2020 | לכל הנערים: נ.ב. אני עדיין אוהבת אותך | ילדה נמרצת |  |
| 2021 | מיוזיק | מיוזיק | בוים ונכתב על ידי סיה |
| 2021 | סיפור הפרברים | ולמה | סרטו של סטיבן ספילברג |
| 2021 | The Fallout | מיה ריד | תפקיד ראשי |
| 2024 | התחת הזקן שלי (אנ') | רותי |  |
| יפורסם בהמשך | רעד | גרייס |  |
פילמוגרפיה > טלוויזיה

| שנה | סדרה | תפקיד | אחר |
| --- | --- | --- | --- |
| 2016–2011 | רקדניות קטנות | עצמה | תוכנית מציאות; 162 פרקים |
| 2012 | גדולה מהחיים | דב הצעירה | הפרק: "Lady parts" |
| 2015 | אוסטין ואלי | שלבי היידן | אורחת, עונה 4 פרק 5: "שיעורי בית וכישרונות חבויים" |
| 2015 | שקרניות קטנות | רקדנית מלחיצה | הפרק: "She's No Angel" |
| 2016 | אז אתה חושב שאתה יכול לרקוד? | שופטת | 8 פרקים; עונה 13 |
| 2017–2016 | ניקי, ריקי, דיקי ודון | אייפל | 2 פרקים |
| 2019 | ספיריט: לרכוב חופשי | רוז | דיבוב; סדרה בנטפליקס |
פילמוגרפיה > קליפים

| שנה | שיר | אמן | אחר |
| --- | --- | --- | --- |
| 2011 | It's like summer | לוקס | רקדנית רקע |
| 2012 | Cry | אלכס קאליס | רקדנית ראשית |
| 2012 | Summer love song | ברוק היילנד | רקדנית רקע |
| 2014 | It's a girl party | מאק זי | רקדנית רקע |
| 2014 | Freaks like me | טודריק הול | רקדנית רקע וזמרת |
| 2014 | Chandelier | סיה | רקדנית ראשית |
| 2014 | shine | מאק זי | רקדנית רקע |
| 2015 | Elastic Heart | סיה | רקדנית ראשית לצד שיה לה-באף |
| 2015 | Big Girls Cry | סיה | רקדנית ראשית |
| 2015 | Wear Em Out | קנדל קיי (קנדל וורטס) | עוזרת כוראוגרפיה |
| 2016 | Cheap Thrills | סיה | רקדנית ראשית |
| 2016 | ALDC LA | טודריק הול | רקדנית רקע וזמרת |
| 2016 | Taylor In Wonderland | טודריק הול | רקדנית ראשית |
| 2016 | The Greatest | סיה | רקדנית ראשית |
| 2017 | Feel It Still | Portugal. The Man | רקדנית ראשית, לצד עוד 5 רקדנים |
| 2017 | Rainbow | סיה | רקדנית ראשית |
| 2018 | Thunderclouds | LSD | מובילה, עם דיפלו |
| 2018 | Like me | דילן ג'ורדן | שחקנית רקע |
| 2019 | Bitch | לנון סטלה | הופעת אורח |
| 2019 | No New Friends | LSD | מובילה, עם דיפלו |
| 2019 | Graduation | בני בלנקו | הופעת אורח |
| 2020 | Worse | New Hope Club | הופעת אורח |
| 2020 | Together | סיה | רקדנית מובילה, לצד הסט של הסרט 'Music' |
פרסים ומועמדויות

| שנה | פרס | קטגוריה | תוצאות |
| --- | --- | --- | --- |
| 2013 | Industry Dance Awards | רקדנ/ית אהוב/ה | מועמדות |
| 2014 | Industry Dance Awards | רקדנ/ית אהוב/ה בגיל 17 ומטה | זכייה |
| 2015 | פרסי בחירת הנוער | הרקדן הטוב ביותר | מועמדות |
| 2015 | Industry Dance Awards | רקדנ/ית אהוב/ה בגיל 17 ומטה | מועמדות |
| 2016 | פרסי בחירת הקהל | האדם הפופולרי | זכייה |
| 2016 | Shorty Awards | הטוב/ה ביותר בריקוד | מועמדות |
| 2016 | פרסי בחירת הנוער | רקדנית השנה | זכייה |
| 2016 | Industry dance Awards | רקדנ/ית אהוב/ה בגיל 17 ומטה | מועמדות |
| 2016 | Industry dance Awards | הופעה פורצת דרך | זכייה |
| 2017 | פרסי בחירת הנוער | רקדנית השנה | זכייה |
| 2018 | פרסי בחירת הנוער | רקדנית השנה | זכייה |
פרסים ומועמדויות > הופעות ברשימות

2023: פורבס 30Under30
הערות שוליים

↑  המחברת של הנרי, באתר The Movie Database
1 2  Forbes 30 Under 30 2023: Celebrities, Forbes (באנגלית)
1 2  Matt Grobar, Maddie Ziegler & Levi Miller To Topline YA Fantasy ‘Shiver’ Based On Maggie Stiefvater Bestseller, Deadline, ‏2024-11-20 (באנגלית אמריקאית)
| פרס פטל הזהב לשחקנית המשנה הגרוע ביותר |
| --- | --- | --- |
| 1980–1999 | איימי אירווינג (1980) ‏•‏‏ דיאנה סקרוויד (1981) ‏•‏‏ איילין קווין (1982) ‏•‏‏ סיביל דנינג (1983) ‏•‏‏ לין-הולי ג'ונסון (1984) ‏•‏‏ בריג'יט נילסן (1985) ‏•‏‏ דום דה-לואיז (1986) ‏•‏‏ דריל האנה (1987) ‏•‏‏ כריסטי מקניקול (1988) ‏•‏‏ ברוק שילדס (1989) ‏•‏‏ סופיה קופולה (1990) ‏•‏‏ שון יאנג (1991) ‏•‏‏ אסטל גטי (1992) ‏•‏‏ פיי דאנאוויי (1993) ‏•‏‏ רוזי אודונל (1994) ‏•‏‏ מדונה (1995) ‏•‏‏ מלאני גריפית' (1996) ‏•‏‏ אליסיה סילברסטון (1997) ‏•‏‏ מריה פיטילו (1998) ‏•‏‏ דניס ריצ'רדס (1999) |  |
| 2000–2019 | קלי פרסטון (2001) ‏•‏‏ מדונה (2002) ‏•‏‏ דמי מור (2003) ‏•‏‏ בריטני ספירס (2004) ‏•‏‏ פריס הילטון (2005) ‏•‏‏ כרמן אלקטרה (2006) ‏•‏‏ אדי מרפי (2007) ‏•‏‏ פריס הילטון (2008) ‏•‏‏ סיינה מילר (2009) ‏•‏‏ ג'סיקה אלבה (2010) ‏•‏‏ דייוויד ספייד (2011) ‏•‏‏ ריהאנה (2012) ‏•‏‏ קים קרדשיאן (2013) ‏•‏‏ מייגן פוקס (2014) ‏•‏‏ קיילי קווקו (2015) ‏•‏‏ קריסטן ויג (2016) ‏•‏‏ קים בייסינגר (2017) ‏•‏‏ קליאן קונוויי (2018) ‏•‏‏ רבל וילסון (2019) |  |
| 2020–הווה | מאדי זיגלר (2020/21) ‏•‏‏ ג'ודי קיי (2021) ‏•‏‏ אדריה ארג'ונה (2022) ‏•‏‏ מייגן פוקס (2023) |  |
| --- | --- |
בקרת זהויות :  PLWABN: 9810639620205606  GND: 1234607700  LCCN: n2017009707  MusicBrainz: b2f6bb0e-15d9-44f3-857e-961560dd0808  VIAF: 6148812597345210398   WorldCat (עם VIAF): 6148812597345210398
כנף מתקפלת

מטוסי גראמן F4F ויילדקט מדגימים את יתרונות הכנף המתקפלת, באותו שטח ששני מטוסים (הקדמיים) לוקחים ניתן להחנות 5 מטוסים עם כנפיים מקופלות.
קיפול כנף, המכונה גם כנף מתקפלת, הוא מנגנון המאפשר הקטנת השטח שהמטוס תופס על הקרקע על ידי קיפול הכנף לקראת חנייה או אחסנה ופריסתה לקראת התנעה או המראה. המנגנון משמש בעיקר בכלי טיס המיועדים לשימוש בנושאות מטוסים שכן שטח שהמטוס תופס במהלך חנייתו משפיע על כמות כלי הטיס שנושאת המטוסים יכולה להפעיל. פחות שטח לכל מטוס משמעותו יותר מטוסים על סיפוני הספינה. מסוקים המיועדים לשימוש על גבי נושאות מטוסים או ספינות לרוב גם כוללים מנגנון רוטור מתקפל או להבים מתקפלים, כאשר ראש הרוטור כולל מנגנוני קיפול בנקודת החיבור של הלהבים, אם כי אלה לרוב דורשים תפעול ידני.
למרות שלרוב המנגנון לא משמש לשיפור או שינוי ביצועים אווירודינמיים במהלך טיסה, ה-XB-70 ולקירי השתמש בקיפול הכנף לטובת כליאת גלי הלם במהלך שיוט על-קולי.
מאפיינים

התפקיד של מנגנון קיפול כנף הוא לאפשר למטוס להקטין את חותמתו ואת מוטת כנפיו ועל ידי כך להיכנס במקומות קטנים יותר, ללא הצורך בפירוק מלא של הכנפיים. חלק ממנגנוני קיפול הכנפיים מאפשרים קיפול רק כאשר הרכיבים המכניים המובילים לכנפיים, כגון מוטות או כבלים השולטים על המאזנות או המדפים מנותקים ומחוברים חזרה בהכנות לטיסה. זה אופייני למטוסים קלים בהם המכלולים הללו הם יותר פשוטים והדרישה להכנת המטוס לטיסה מאפשרים מספיק זמן לעשות זאת.
המכלולים האחרים כוללים התאמות שלא דורשות פירוק מכלולים לטובת קיפול. אלה לרוב קיימים במטוסים שדרישות זמנים המשימה לא מאפשרים ניתוק וחיבור רכיבים במהלך הקיפול או הפריסה של הכנפיים.
בעוד חלק ממכלולי הקיפול כוללים יכולת לקיפול ופריסה אוטומטיות (הידראולי או חשמלי), השאר נדרשים להיות מקופלים ידנית. היתרון של מכלולי הקיפול האוטומטיים היא שבעזרתן ניתן לקפל כנפיים שהן כבדות או גדולות מדי, או שנמצאות גבוה מדי בשביל צוותים לעשות זאת ידנית. לרוב מכלול הנעילה של הכנפיים למצב סגור יכלול כמה מכלולי בוכנה המוציאה שן וננעלת באוזן בחלק השני.
מטוסים בעלי כנפיים מתקפלות לרוב לא כוללים תאי דלק בחלק המתקפל של הכנפיים, בגלל שאחרת מנגנון הקיפול עצמו, ושיטת התדלוק בהכנות לטיסה יהיו מורכבים הרבה יותר. זאת אומרת, שכל הדלק של המטוס נכלל בחלק הלא מתקפל של הכנפיים ובגוף המטוס עצמו. כמו כן, לרוב החלק המתקפל של הכנף לא נושאת מנשאים כגון טילים, פצצות או בידונים, אם כי יש יוצאים מהכלל.
מאפיינים > כנף מתקפלת אחורנית

קיפול אחורנית מתאפשר על ידי נקודת חיבור בעלת מפרק לקראת שפת זרימה של הכנף ותאורטית מאפשר חסכון מקסימלי במקום. קיפול זה אופייני למטוסים דו-כנפיים עם סמוכות ביניהם הנדרשים להתקפל יחדיו. לרוב המכלול ידרוש התאמה גאומטרית דוגמת קיצור מיתר הכנף בחלק הקבוע של הכנף כדי לפנות מקום לחלק המתקפל. לעיתים קרובות צורת קיפול זאת תדרוש ניתוק כבלים או מוטות היגוי המובילים לתוך הכנף בגלל המרחק בין מרכיבי החלק המתקפל של הכנף לחלק הקבוע.
מטוסים מסוימים כוללים ציר עם מפרק המאפשר סיבוב הכנף במהלך קיפול כדי שהכנפיים יהיו צמודות ככל הניתן לגוף המטוס לחיסכון מרבי בשטח.
מאפיינים > כנף מתקפלת אחורנית > ציר זוויתי (STO-WING)

בתוכנית הפיתוח של ה-XF4F גראמן לראשונה התנסתה במכלול קיפול המשתמש בציר המותקן בזווית. ציר זה מסובב את הכנף במהלך הקיפול ככה שכשהכנף מגיעה למצב מקופל, שפת ההתקפה שלה נוטה מטה. פתרון זה הוכיח את עצמו כפשוט ויעיל למדי, אם כי לרוב מותקן במטוסים ישרי כנף. כמו כן החלק החיצוני של הכנף לרוב לא נושא דלק או מנשאים אחרים. פטרון זה אופייני למטוסים לנושאות מטוסים ישרי כנף תוצרת חברת גראמן, אם כי גם שולב בכלי טיס אחרים ובתצורות שונות.
מאפיינים > כנף מתקפלת מעלה

כנפיים מתקפלות מעלה הן נפוצות במיוחד במטוסים בעלי כנפיים משוכות ובמטוסים בהם החלק הקבוע של הכנפיים הוא רחב יחסית. המכלול של קיפול הכנף הוא לרוב פשוט יחסית עם ציר בשפה העליונה של הכנף ונועלים בתחתית. כאמור, לרוב החלק המתקפל של הכנפיים לא נושא דלק או מנשאים חיצוניים. במטוסים מסוימים הכנפיים מתוכננות להתקפל מעלה ומעל גוף המטוס, החלק המתקפל של הכנפיים ייתכן ויפגשו מעל לגוף המטוס. בשביל לאפשר קיפול זה, שתי הכנפיים יכללו צירים במקומות שונים בשפה העליונה של הכנף, ככה שהזווית של הקיפול של כנף אחת תהיה שונה במעט ככה שכנף אחת תחלוף לפני השנייה.
מאפיינים > כנף מתקפלת מעלה > קיפול כפול

קיפול כפול מאפיין מטוסים בהן הכנפיים מתקפלות למעלה, אבל מגבילות בגובה, מאפיין לרוב מטוסים ישרי כנף שתוכננו לשרת על גבי נושאות מטוסים בריטיות שהיו יותר קטנות ובעלות תקרה נמוכה יותר. בנוסף על הקיפול מעלה, ישנו חלק לקראת קצה הכנף שמתקפל פנימה או החוצה. הדוגמה הבולטת ביותר לזה הוא הפיירי גאנט.
מאפיינים > קיפול רוטור

קיפול רוטור מתאפשר ברוטורים בהם הלהבים כוללים אוזניים בשתי צידי שורש הלהב. אם מנתקים את האוזניים בצד אחד, הלהב יכולה להסתובב לצד השני. במצב כזה לרוב תהיה התאמה לפירוק מהיר בצד אחד, וציר לסיבוב נוח בצד השני של שורש הלהב.
מאפיינים > קיפול כנפיים ורוטורים במכוניות מעופפות

במכוניות מעופפות מטרת התכנון היא להנגיש טיסה וליצור כלי טיס שמסוגל לנסוע על כביש וכן לטוס. מטוסים, יחסית לכל כלי טיס אחר, הם היעילים ביותר מבחינת יכולת מטען, מהירות וטווח. לכן בהרבה מקרים מכוניות מעופפות מתוכננות לכלול כנפיים, אבל גם להתאים לכביש והחנייה. חלק מהמכוניות המעופפות כוללות כנפיים ומבני זנב ומייצב לפירוק ידני, אבל זה דורש זמן וכן יכולת לשאת את הרכיבים הללו ברכב או בנגרר, מה שמגביל את הרכב בנוחיות ויכולת התפעול. לכן בהרבה מקרים מכוניות מעופפות כוללות יכולת קיפול כנפיים בצורה אוטומטית או ידנית בהכנות לטיסה. חלק מהרכבים הללו כוללים גם מבנה זנב טלסקופי הנפתח אחורנית בהכנות לטיסה.
חברת AeroMobil s.r.o מפתחת מכונית מעופפת עם כנפיים בהתקנה גבוהה המתקפלות אחורנית לטובת נסיעה בכביש.
חברה סלובקית אחרת בשם Klein Vision פיתחה את ה-AirCar, מכונית מעופפת עם כנפיים מתקפלות ייחודיות וכוללות מספר שלבים. הכנפיים מתקפלות לחצי לאורך המוטה של הכנף, אז הכנפיים מוטות למעלה ככה שהן נכנסות בשורשן לתוך הרכב. בשלב האחרון הכנפיים מוטות אחורה ולמטה. מבנה הזנב הטלסקופי של הרכב אז מתקפל לתוך הרכב ומכסה את הכנפיים.
חברת Terrafugia מפתחת שני דגמי מכונית מעופפת. המכונית הראשונה המכונה Transition נמצאת בשלב האב-טיפוס המכונית כוללת שתי כנפיים בהתקנת גחון עם קיפול כפול – מעלה ואז מטה. המכונית המעופפת השנייה המכונה TFX נמצאת בשלבי תכנון מוקדמים. המכונית מתוכנת לדמות לכלי טיס מטה רוטור וכוללת כנפיים עיליות בתצורה שחפית – מוטה בזווית מעלה ואז מטה. בקצה הכנפיים יותקנו שני רוטורים המופעלים בעזרת מנועים חשמליים. הרוטורים יכללו להבים מתקפלים. במהלך קיפול החלק החיצוני של הכנף (הנוטה מטה) יתקפלו מטה ולתוך מגרעת בגוף הרכב.
חברה נוספת בשם PAL-V מפתחת מכונית עם רוטור מתקפל ומדחף באחורי הרכב שבתצורת הטיסה שלו מהווה אטוג'ירו. בהכנות לטיסה ישנו זנב טלסקופי לפריסה ידנית, אבל הרוטור עם התורן שלו נפרסים ומתקפלים אוטומטית.
ראו גם

כנף ישרה
כנף משוכה
כנף מעופפת
כנף בעלת גאומטריה משתנה
כנף בעלת משיכה משתנה
הערות שוליים

↑  NASA Tests New Alloy to Fold Wings in Flight, https://www.nasa.gov/, ‏19 בינואר 2018
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
השורט פולדר מונף מתוך הספינה המסייעת אה"מ הרמס, ולים, 1913. בשלב זה הצוות כבר פרס כנף אחת. ספינה זאת טורפדה במהלך מלחמת העולם הראשונה. נושאת המטוסים אה"ם הרמס נקראה על שמה.
מטוס סופרמרין וואלרוס בעמדת המעוט בסיירת הקלה הארגנטינאית "לה ארגנטינה" בשנת 1940.
מטוסי F6F הלקט מתכוננים למשימה. ניתן לראות מטוס אחד עם כנפיים פרוסות ומכוון לטיסה, בעוד כל השאר עם כנפיים מקופלות ומנועיהם מתחממים.
דוד סגל (ראשון לציון)

| --- | --- |

 לידה:  1836 גליציה, אוקראינה 
 פטירה:  15 באוקטובר 1920 (בגיל 84 בערך) ראשון לציון, פלשתינה (א"י) 
 מקום קבורה:  בית עלמין גני אסתר 
 
דוד סגל (1836 – 15 באוקטובר 1920) היה איש העלייה הראשונה, ממקימי ראשון לציון, כורם, חבר ועד המושבה ראשון לציון וראש ועד המושבה (1903). ראש הוועד וחבר בהנהגה של אגודת הכורמים.
ביוגרפיה

דוד סגל נולד למשה ופייגה סגל ב-1836 בגליציה, גזימאלאף, שהייתה בזמנו חלק מהאימפריה האוסטרו-הונגרית. סגל גדל והתחנך בחינוך דתי וכללי בעיירה הוסיאטין. סגל עסק במשא ומתן וחי מהכנסות מנדל"ן שהורישו לו. הוא התעניין בפעילות פוליטית ומונה על ידי הממשל לרשום לידות ופטירות ועריכת סטטיסטיקה. בשנת 1885 נפטרה אשתו מאטיל.
סגל החליט לעלות לארץ עם ילדיו בשנת 1885. הוא קנה 200 דונם לו ולאחיו זאב שעלה מאוחר יותר להתיישב במושבה ראשון לציון. בבעלותו היו כרמים, והוא עבד ככורם ופעיל ציבורי. כחלק מפעילותו הציבורית, היה חבר בוועד של המושבה. בשנת 1903 כיהן כראש הוועד, אך התפטר לאחר חצי שנה.
בשנת 1906 נבחר ביחד עם מנשה מאירוביץ', אריה ליב גיסין ודוד יודלוביץ כחבר למועצה הראשונה של אגודת הכורמים.
עשייה

סגל מונה על ידי הממשל בגליציה, לרושם לידות ופטירות ועריכת סטטיסטיקה. לאחר עלייתו לארץ, עבד ככורם ואיכר והיה חבר בוועד המושבה. בנוסף כיהן כראש המושבה למשך חצי שנה בשנת 1903. בנוסף היה חבר בהנהגת אגודת הכורמים המאוגדים.
משפחתו

סגל התחתן עם מאטיל לבית וגשל ונולדו להם ארבעה ילדים: עמנואל ישראל זליג ופייגה. מאטיל נפטרה ב-1885 בגליציה לפני העלייה ארצה. סגל נפטר ב-1920 ונקבר בבית עלמין גני אסתר שבראשון לציון.
הערות שוליים

1 2 3  דוד יודילוביץ, ראשון לציון: התרמ"ב-1882 – התש"א-1941, ראשון לציון: דפוס מרכז: כרמל מזרחי, תש"א 1941.
↑  דוד סגל, באתר עריית ראשון לציון
↑  דוד תדהר (עורך), "מנשה מאירוביץ'", באנציקלופדיה לחלוצי הישוב ובוניו, כרך ב (1947), עמ' 825
↑  סגל דוד, באתר אלבום המשפחות של מוזיאון ראשון לציון
יחסי הונג קונג – צרפת

| יחסי הונג קונג – צרפת |
| --- | --- |
הונג קונג: צרפת


הונג קונג: צרפת
שטח (בקילומטר רבוע)
1,108: 643,801
אוכלוסייה
7,402,366: 66,616,602
תמ"ג (במיליוני דולרים)
382,055: 3,030,904
תמ"ג לנפש (בדולרים)
51,612: 45,498
משטר
אזור מנהלי מיוחד: דמוקרטיה נשיאותית למחצה

יחסי הונג קונג–צרפת הם היחסים בינלאומיים בין צרפת להונג קונג.
היסטוריה

היחסים בין צרפת והונג קונג החלו בתקופת האימפריה הצרפתית השנייה (1852 עד 1870). הונג קונג הייתה מושבה בריטית מאז מלחמת האופיום הראשונה. בשנת 1856 הוצא להורג מיסיונר צרפתי, האב אוגוסט שפדלן, על ידי הרשויות המקומיות הסיניות במחוז גואנגשי, שבאותה תקופה לא היה פתוח לזרים. כתגובה הצטרפה האימפריה הצרפתית לחיל הים הבריטי והניעה את מלחמת האופיום השנייה. כתוצאה מניצחון הצי המשותף, האימפריה מסרה את חצי האי קאולון לאימפריה הבריטית כהרחבה של מושבת הונג קונג.
הקונסוליה הכללית הצרפתית בהונג קונג היא הייצוג של צרפת בהונג קונג. הקשר בין המדינות נמשך כאשר בריטניה נסוגה מהונג קונג בשנת 1997. מאז הייתה להונג קונג אוטונומיה מלאה ביחסים עם מדינות זרות במגוון רחב של תחומים מתאימים. משרד הכלכלה והסחר בהונג קונג בבריסל אחראי על האיחוד האירופי ומכסה גם את היחסים עם צרפת ומדינות אחרות.
יחסי סחר

צרפת היא יעד הייצוא השביעי בגודלו של הונג קונג באירופה, ואילו הונג קונג היא יעד הייצוא השישי בגודלו של צרפת באסיה. נכון לשנת 2015 שווי הייצוא מהונג קונג לצרפת היה שווה 1.01 מיליארד דולר ואילו הייצוא של הסחורות מצרפת להונג קונג היה שווה 5 מיליארד דולר. הייצוא העיקרי מהונג קונג הוא מעגלים משולבים (13%), ספינות נוסעים ומטען (8.7%) וטורבינות גז (7.5%). הייצוא העיקרי מצרפת להונג קונג הוא גזעים ומארזים (15%), מטוסים, מסוקים ו / או חלליות (11%).
למעלה מ-600 חברות צרפתיות פועלות בהונג קונג, בהן 73 חברות צרפתיות הקימו מטה אזורי בהונג קונג, בעוד של-109 נוספים היו משרדים אזוריים.
יחסים חברתיים ותרבותיים

ההשקעה הצרפתית היא משמעותית בהונג קונג, כאשר סך מלאי ההשקעות הישירות הסתכם ב-8.4 מיליארד דולר. בהשתקפות פעילויותיה המגוונות של צרפת, התגוררו 2,600 אזרחים צרפתים בהונג קונג נכון לשנת 2016. אליאנס פראנסז דה הונג קונג מיועדים לקדם את התרבות והשפה הצרפתית בהונג קונג.
גם צרפת וגם הונג קונג הציעו "תוכניות לאשרת עבודה וחופשה". התוכנית מאפשרת ל-750 צעירים לנפוש בצרפת או בהונג קונג ולקבל עבודה זמנית לפי הצורך כדי לכסות את הוצאות ביקורם.